CELEX: 62011TN0333
Language: mt
Date: 2011-06-24 00:00:00
Title: Kawża T-333/11: Rikors ippreżentat fl- 24 ta’ Ġunju 2011 — Wessang vs UASI — Greinwald (star foods)

10.9.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 269/51
            
         Rikors ippreżentat fl-24 ta’ Ġunju 2011 — Wessang vs UASI — Greinwald (star foods)
   (Kawża T-333/11)
   2011/C 269/114
   Lingwa tar-rikors: il-Franċiż
   
      Partijiet
   
   
      Rikorrent: Nicolas Wessang (Zimmerbach, Franza) (rappreżentant: A. Grolée, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Greinwald GmbH (Kempten, il-Ġermanja)
   
      Talbiet
   
   Ir-rikorrent jitlob li l-Qorti Ġenerali jogħġobha:
   
               —
            
            
               tannulla d-deċiżjoni mogħtija mill-Bord tal-Appell tal-UASI fil-15 ta’ April 2011;
            
         
               —
            
            
               taqta’ u tiddeċiedi li huwa l-UASI li għandu jieħu l-miżuri għall-implementazzjoni tal-imsemmija sentenza li tiddeċiedi l-annullament tad-deċiżjoni ċċitata iktar ’il fuq u għalhekk li jilqa’ l-oppożizzjoni mressqa minn N. Wessang fis-26 ta’ Settembru 2005 kontra applikazzjoni għar-reġistrazzjoni tat-trade mark STAR FOODS bi grafika Nru 4 105 615;
            
         
               —
            
            
               taqta’ u tiddeċiedi li huwa l-UASI li għandu jieħu l-miżuri għall-implementazzjoni ta’ din is-sentenza li tiddeċiedi l-annullament tad-deċiżjoni ċċitata iktar ’il fuq u għalhekk tiċħad l-applikazzjoni għar-reġistrazzjoni tat-trade mark STAR FOODS bi grafika Nru 4 105 615 fl-intier tagħha;
            
         
               —
            
            
               tikkundanna lill-kumpannija GREINWALD GmbH u l-UASI in solidum, għall-ispejjeż kollha sostnuti minn N. Wessang fil-proċedimenti ta’ oppożizzjoni, il-proċedimenti tal-appell u din il-proċedura;
            
         
               —
            
            
               tikkundanna lill-kumpannija GREINWALD GmbH għall-ispejjeż kollha li sostniet fil-proċedimenti ta’ oppożizzjoni, il-proċedimenti tal-appell u din il-proċedura;
            
         
               —
            
            
               tikkundanna lill-UASI għall-ispejjeż kollha li sostna fil-proċedimenti ta’ oppożizzjoni, il-proċedimenti tal-appell u din il-proċedura.
            
         
      Motivi u argumenti prinċipali
   
   
      Applikanti għat-trade mark Komunitarja: Greinwald GmbH
   
      Trade mark Komunitarja kkonċernata: Trade mark figurattiva “star foods” għal prodotti fil-klassijiet 29, 30 u 32 –Applikazzjoni għar-reġistrazzjoni Nru 4 105 615
   
      Proprjetarju tat-trade mark jew tas-sinjal invokat insostenn tal-oppożizzjoni: Ir-rikorrent
   
      Trade mark jew sinjal invokat: Trade marks figurattivi u verbali Komunitarji “STAR SNACKS” għal prodotti fil-klassijiet 29, 30 u 31
   
      Deċiżjoni tad-Diviżjoni tal-Oppożizzjoni: Oppożizzjoni milqugħa
   
      Deċiżjoni tal-Bord tal-Appell: Oppożizzjoni miċħuda; deċiżjoni meħuda wara s-sentenza tal-Qorti Ġenerali mogħtija fil-11 ta’ Mejju 2010 fil-Kawża T-492/08, Wessang vs UASI — Greinwald (star foods)
   
      Motivi invokati: Ir-rikorrent isostni li l-Qorti Ġenerali ddeċidiet li teżisti probabbiltà ta’ konfużjoni bejn iż-żewġ trade marks f’kunflitt u li, għalhekk, il-Bord tal-Appell kellu kompetenza limitata wara s-sentenza tal-Qorti Ġenerali. Ir-rikorrent għalhekk iqis li l-Bord tal-Appell qabeż il-kompetenzi tiegħu meta reġa’ ddeċieda l-każ fl-intier tiegħu.